ທ່ານນາງ ອອງຊານ ຊູຈີ ກໍາລັງຢ້ຽມຢາມ ປະເທດໄທ
ທ່ານນາງອອງຊານຊູຈີ ພົບປະກັບ ພວກອົບພະຍົບມຽນມາ ທີ່ຈັງຫວັດ ສະມຸດສາຄອນ ໃນຂະນະທີ່ຢ້ຽມຢາມໄທ.
ທ່ານນາງອອງຊານຊູຈີ ຜູ້ນໍາໃນການສົ່ງເສີມລະບອບປະຊາທິປະໄຕໃນມຽນມາ ມາເປັນ ເວລາດົນນານ ກໍາລັງສວຍໃຊ້ການເດີນທາງຢ້ຽມຢາມຕ່າງປະເທດຄັ້ງທໍາອິດຂອງທ່ານ ນາງ ໃນຮອບ 24 ປີ ເພື່ອຊຸກຍູ້ໃຫ້ກໍາລັງໃຈໃຫ້ແກ່ພວກແຮງງານມຽນມາທີ່ທຸກຍາກທີ່ ເຮັດວຽກເຮັດການຢູໃນໄທນັ້ນ ໃນວັນພຸດມື້ນີ້ ຜູ້ນໍາພັກຝ່າຍຄ້ານຂອງມຽນມາ ໄດ້ກ່າວປາໄສຕໍ່ຝູງຊົນຫຼາຍພັນຄົນທີ່ພາ ກັນໄປຟັງຈົນແໜ້ນຖະໜົນແຄບໆສາຍນຶ່ງໃນຈັງຫວັດສະມຸດສາຄອນ ຊຶ່ງເປັນເຂດນຶ່ງທີ່ ຕັ້ງຢູ່ທາງທິດໃຕ້ຂອງບາງກອກບ່ອນທີ່ພວກແຮງງານມຽນມາຈຳນວນຫຼວງຫຼາຍພາກັນ ຫລົບໜີການປົກຄອງທີ່ບໍ່ດີໃນບ້ານເກີດເມືອງນອນຂອງເຂົາເຈົ້າມາອາໄສຢູ່ນັ້ນ ຈາກລະບຽງຂອງສູນກາງປະຊາຄົມແຫ່ງນຶ່ງ ທ່ານນາງອອງຊານຊູຈີ ກ່າວຕໍ່ຝູງຊົນທີ່ພາ ກັນຮ້ອງເຊຍຢ່າງຟົດຟື້ນວ່າ ທ່ານນາງຈະກະທໍາທຸກສິ່ງທຸກຢ່າງ ເພື່ອຊ່ອຍພວກອົບພະ ຍົບມຽນມາ ຊຶ່ງຫຼາຍຄົນພາກັນຖືປ້າຍຕ່າງໆທີ່ອ່ານວ່າ “ມຽນມາເສລີ” ແລະ “ພວກເຮົາ ຢາກກັບບ້ານ ” ອົບພະຍົບຄົນນຶ່ງ ຄືນາຍ Usau Tengku ກ່າວວ່າ ລາວຫວັງວ່າການຢ້ຽມຢາມຂອງທ່ານ ນາງອອງຊານຊູຈີນີ້ ຈະຍົກເອົາເລື້ອງສະພາບຄວາມທຸກຈົນຂອງຊາວມຽນມາຫຼາຍຄົນໃນ ປະຊາຄົມຂອງລາວທີ່ເຮັດວຽກໂດຍໄດ້ຮັບຄ່າແຮງງານຕໍ່າ ເຮັດວຽກແບບໃຊ້ແຮງງານແລະ ບາງຄັ້ງບາງຄາວກໍໄດ້ຕົກເປັນເຫຍື່ອຂອງການລັກລອບຄ້າມະນຸດແລະການສວຍໃຊ້ອື່ນໆ ທ່ານນາງອອງຊານຊູຈີເດີນທາງໄປຮອດບາງກອກນະຄອນຫຼວງຂອງໄທໃນວັນອັງຄານ ວານນີ້ບ່ອນທີ່ທ່ານນາງໄດ້ຖືກຕ້ອນຮັບໂດຍພວກນັກຂ່າວແລະພວກສະໜັບສະໜຸນທີ່ພາ ກັນໂຮຮ້ອງວ່າ ແມ່ຊູ ຫຼື Mother Suu ທີ່ສະໜາມບິນລະຫວ່າງຊາດຂອງບາງກອກ ໃນລະຫວ່າງການຢ້ຽມຢາມນັ້ນ ທ່ານນາງຈະພົບປະກັບທ່ານນາງຍິ້ງລັກ ຊິນນະວັດນາຍົກ ລັດຖະມົນຕີໄທ ແລະຈະກ່າວຄໍາປາໄສຕໍ່ກອງປະຊຸມເສດ ຖະກິດໂລກກ່ຽວກັບເຂດເອເຊຍ ຕາເວັນອອກ ນອກນັ້ນ ທ່ານນາງຈະທໍາການພົບປະກັບພວກອົບພະຍົບມຽນມາຫຼາຍ ພັນຄົນ ທີ່ພາກັນຫລົບໜີຈາກບັນຫາຂັດແຍ່ງກັນທີ່ເກີດຂຶ້ນໃນພວກຂົງເຂດເລາະຕາມ ຊາຍແດນມຽນມານັ້ນເຊ່ນກັນ ການເດີນທາງຢ້ຽມຢາມຕ່າງປະເທດຂອງທ່ານນາງອອງຊານຊູຈີ ທີ່ເຄີຍໄດ້ຮັບລາງວັນໂນ ແບລຂະແໜງສັນຕິພາບມາກ່ອນນັ້ນ ຖືກມອງເບິ່ງກັນວ່າ ເປັນໂອກາດທີ່ມີຄວາມໝາຍສຳ ຄັນຄັ້ງປະວັດສາດໃນການດໍາເນີນຂັ້ນຕອນການປະຕິຮູບດ້ານການເມືອງຂອງມຽນມາ ຊຶ່ງ ໄດ້ເລີ້ມຂຶ້ນໃນປີແລ້ວນີ້ ເວລາພວກທະຫານປົກຄອງປະເທດ ໂອນອໍານາດໃຫ້ລັດຖະບານ ພົນລະເຮືອນແຕ່ໃນນາມຊື່ໆນັ້ນ